BJCHI ปันผลระหว่างกาล 0.13 บ. กำหนดจ่าย12 พ.ค.63
BJCHI ปันผลระหว่างกาล 0.13 บ. กำหนดจ่าย12 พ.ค.63
7 เม.ย. 2563

นายหยัง เจิน ลี ประธานเจ้าหน้าที่บริหาร บริษัท บีเจซี เฮฟวี่ อินดัสทรี จำกัด (มหาชน) หรือ BJCHI เปิดเผยว่า ตามที่คณะกรรมการบริษัทฯ ครั้งที่ 1/2563 ซึ่งประชุมเมื่อวันที่ 26 กุมภาพันธ์ 2563 ได้มีมติให้จัดประชุมสามัญผู้ถือหุ้นประจำปี 2563 ในวันที่ 24 เมษายน 2563 เวลา 13.30 น. ณ ห้องประชุม 101 บมจ. บีเจซี เฮฟรี่ อินดัสทรี จังหวัดระยอง นั้น
ทั้งนี้ เนื่องด้วยสถานการณ์ของการแพร่ระบาดของไวรัสโคโรน่า 2019 (COVID-19) ซึ่งมีการแพร่ระบาดในวงกว้างและมีการยกระดับความรุนแรงมากขึ้น โดยนายกรัฐมนตรีได้ประกาศสถานการณ์ฉุกเฉินและภาครัฐได้ขอความร่วมมือภาคเอกชนให้งดกิจกรรมที่เป็นการรวมกันของคนจำนวนมากเพื่อลดการแพร่ระบาดของ COVID-19 ด้วยความห่วงใยต่อสุขอนามัยและความปลอดภัยของผู้เข้าร่วมประชุมและผู้ร่วมงานทุกท่าน รวมทั้งเป็นการปฏิบัติตามมาตรการในการป้องกันและลดความเสี่ยงของการแพร่ระบาดของ COVID-19
นอกจากนี้ ยังเป็นการแสดงความรับผิดชอบต่อสังคมโดยรวม ประธานกรรมการบริหารตามที่ได้รับมอบหมายตามมติของที่ประชุมคณะกรรมการบริษัทครั้งที่ 1/2563 ให้มีอำนาจในการพิจารณาเลื่อนการประชุมสามัญผู้ถือหุ้นประจำปี 2563 และเปลี่ยนวันกำหนดรายชื่อผู้มีสิทธิเข้าร่วมประชุม (Record Date) ในกรณีที่มีเหตุจำเป็น ได้พิจารณาโดยคำนึงถึงประเด็นสำคัญที่เกี่ยวข้องต่างๆ อย่างรอบคอบและรอบค้นแล้ว เห็นควรให้บริษัทฯ ดำเนินการดังนี้
ทั้งนี้ การเลื่อนการประชุมสามัญผู้ถือหุ้นประจำปี 2563 ดังกล่าว จะไม่มีผลกระทบต่อการดำเนินงานของบริษัทฯ อย่างมีนัยสำคัญ
ทั้งนี้ บริษัทฯ ขออภัยท่านผู้ถือหุ้นในการแจ้งเลื่อนการประชุมสามัญผู้ถือหุ้นประจำปี 2563 ในครั้งนี้ โดยบริษัทฯ จะติดตามสถานการณ์การแพร่ระบาดของ COVID-19 อย่างใกล้ชิด เพื่อเตรียมความพร้อมสำหรับการประชุมสามัญผู้ถือหุ้นประจำปี 2563 และจะแจ้งให้ผู้ถือหุ้นทราบต่อไป